CELEX: 62008CN0056
Language: sl
Date: 2008-02-13 00:00:00
Title: Zadeva C-56/08: Predlog za sprejetje predhodne odločbe, ki ga je vložilo Tallinna Halduskohus (Estonija) 13. februarja 2008 – Pärlitigu OÜ proti Maksu- ja Tolliameti Põhja maksu- ja tollikeskus

12.4.2008   
            
            
               SL
            
            
               Uradni list Evropske unije
            
            
               C 92/19
            
         Predlog za sprejetje predhodne odločbe, ki ga je vložilo Tallinna Halduskohus (Estonija) 13. februarja 2008 – Pärlitigu OÜ proti Maksu- ja Tolliameti Põhja maksu- ja tollikeskus
   (Zadeva C-56/08)
   (2008/C 92/36)
   Jezik postopka: estonščina
   Predložitveno sodišče
   Tallinna Halduskohus
   Stranki v postopku v glavni stvari
   
      Tožeča stranka: Pärlitigu OÜ
   
      Tožena stranka: Maksu - ja Tolliameti Põhja maksu - ja tollikeskus
   Vprašanji za predhodno odločanje
   
               1)
            
            
               Ali je treba kombinirano nomenklaturo za skupno carinsko tarifo iz Priloge I k Uredbi Sveta (EGS) št. 2658/87 (1) z dne 23. julija 1987 o tarifni in statistični nomenklaturi ter skupni carinski tarifi razlagati tako, da se zamrznjena hrbtenica (ribje kosti z ribjim mesom) gojenega atlantskega lososa (Salmo salar), ki se pridobi po filetiranju rib in je užitna ter se običajno prodaja kot živilo, uvršča
               
                           a)
                        
                        
                           v tarifno podštevilko 0511 91 10 („ribji odpadki“)
                           ali
                        
                     
                           b)
                        
                        
                           v tarifno podštevilko 0303220015 („drug[i]“ deli „drug[ih]“„atlantski[h] losos[ov] (Salmo salar)“)?
                        
                     
         
               2)
            
            
               Če je treba na prvo vprašanje pod (b) odgovoriti, ali je treba nato šteti, da je preglednica iz člena 1(5) Uredbe Sveta (ES) št. 85/2006 (2) z dne 17. januarja 2006 o uvedbi dokončne protidampinške dajatve in dokončnem pobiranju začasne dajatve, uvedene na uvoz gojenega lososa s poreklom iz Norveške, neveljavna zaradi kršitve načela sorazmernosti, določenega v členu 5 Pogodbe o ustanovitvi Evropske skupnosti, ker je minimalna uvozna cena, ki jo ta preglednica določa za zamrznjeno hrbtenico lososa, višja od minimalne cene, določene za celo ribo in za ribo brez drobovja z glavo?
            
         
      (1)  UL L 256, str. 1.
   
      (2)  UL L 15, str. 1.